Tentera Darat Ke-17 (Wehrmacht)

Tentera Darat Ke-17 () adalah sebuah tentera darat medan Jerman Nazi semasa Perang Dunia II.

Operasi Barbarossa
Pada 22 Jun 1941, Tentera Darat Ke-17 adalah sebahagian daripada Kumpulan Tentera Darat Selatan apabila Jerman Nazi melancarkan Operasi Barbarossa dan menceroboh Soviet Union. Dari 1 Julai, "Kor Bergerak" (Gyorshadtest) Hungary adalah subordinat kepada Tentera Darat Ke-17. Bersama dengan Tentera Darat Pertama Panzer, Tentera Darat Ke-17 mengepung tentera Soviet di tengah Ukraine semasa Pertempuran Uman. Kira-kira 100,000 askar Soviet telah ditawan. Tentera Darat Ke-17 terlibat dalam Pertempuran Kiev. Kumpulan Tentera Darat Selatan telah diarah untuk meneruskan serangan itu, dengan objektif menakluk Rostov-on-Don, iaitu pintu masuk ke medan minyak Caucasus, dan Kharkov, pusat utama industri berat bagi Soviet Union.

Pada Oktober 1941, ketumbukan itu berada dibawah pemerintahan Hermann Hoth, yang telah disabitkan kesalahan selepas perang dalam Perbicaraan Pemerintah Tertinggi. Hoth merupakan penyokong aktif perang penghapusan () terhadap Soviet Union. Beliau menyeru orang-orangnya untuk memahami keperluan bagi "hukuman keras ke atas Yahudi". Sebagai menyokong Perintah Severity yang dikeluarkan oleh Walther von Reichenau pada Oktober 1941, pada November 1941 Hoth mengeluarkan arahan berikut kepada askar-askar dibawah perintahnya:

Dibawah pemerintahan Hoth, unit-unit Tentera Darat Ke-17 mengambil bahagian dalam pemburuan dan pembunuhan orang Yahudi di wilayah kawalannya.

Unit-unit subordinat asing
 Kor Bergerak Hungary - 1 Julai 1941 hingga 24 November 1941
 Kor Ekspedisi Itali di Rusia - 3 Jun hingga Julai 1942
 Pasukan Bergerak Slovakia (Briged Pilfousek), disusun semula pada awal Ogos 1941 sebagai Divisyen Pertama Slovakia

Senarai Panglima

Rujukan

Petikan

Bibliografi

 
 
 

Tentera Jerman
Tentera darat
Perang Dunia Kedua
Organisasi tentera
Ketenteraan